CELEX: 32014D0789
Language: sk
Date: 2014-11-10 00:00:00
Title: 2014/789/EÚ: Rozhodnutie Rady z 10. novembra 2014 o uzavretí Dodatkového protokolu k Dohode o voľnom obchode medzi Európskou úniou a jej členskými štátmi na jednej strane a Kórejskou republikou na strane druhej na účely zohľadnenia pristúpenia Chorvátska k Európskej únii v mene Európskej únie a jej členských štátov

14.11.2014   
            
            
               SK
            
            
               Úradný vestník Európskej únie
            
            
               L 329/1
            
         ROZHODNUTIE RADY
   z 10. novembra 2014
   o uzavretí Dodatkového protokolu k Dohode o voľnom obchode medzi Európskou úniou a jej členskými štátmi na jednej strane a Kórejskou republikou na strane druhej na účely zohľadnenia pristúpenia Chorvátska k Európskej únii v mene Európskej únie a jej členských štátov
   
      (2014/789/EÚ)
   
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 91, článok 100 ods. 2, článok 167 ods. 3, článok 207 v spojení s jej článkom 218 ods. 6 druhým pododsekom písm.) a bodom v),
   so zreteľom na Akt o pristúpení Chorvátska, a najmä na jeho článok 6 ods. 2 druhý pododsek,
   so zreteľom na návrh Európskej komisie,
   so zreteľom na súhlas Európskeho parlamentu,
   keďže:
   
               (1)
            
            
               V súlade s rozhodnutím Rady 2014/257/EÚ (1) bol Dodatkový protokol k Dohode o voľnom obchode medzi Európskou úniou a jej členskými štátmi na jednej strane a Kórejskou republikou na strane druhej na účely zohľadnenia pristúpenia Chorvátska k Európskej únii (ďalej len „dodatkový protokol“) podpísaný a predbežne sa vykonáva od 1. júla 2013 až do ukončenia postupov potrebných na jeho uzavretie.
            
         
               (2)
            
            
               Dodatkový protokol by sa mal schváliť,
            
         PRIJALA TOTO ROZHODNUTIE:
   Článok 1
   Týmto sa v mene Únie a jej členských štátov schvaľuje Dodatkový protokol k Dohode o voľnom obchode medzi Európskou úniou a jej členskými štátmi na jednej strane a Kórejskou republikou na strane druhej na účely zohľadnenia pristúpenia Chorvátska k Európskej únii (2).
   Článok 2
   Predseda Rady určí osobu(-y) splnomocnenú(-é) vykonať v mene Únie a jej členských štátov oznámenie podľa článku 9 dodatkového protokolu, pokiaľ ide o ukončenie vnútorných postupov potrebných na nadobudnutie platnosti.
   Článok 3
   Toto rozhodnutie nadobúda účinnosť dňom jeho prijatia.
   
      V Bruseli 10. novembra 2014
      
         
            Za Radu
         
         
            predseda
         
         M. MARTINA
      
   
   
      (1)  Ú. v. EÚ L 140, 14.5.2014, s. 1.
   
      (2)  Text dodatkového protokolu sa uverejní spolu s rozhodnutím o jeho podpise.